**П Р И Ј Е Д Л О Г**

На основу члана 348. Закона о стварним правима („Службени гласник Републике Српске“, број: 124/08, 3/09, 58/09, 95/11, 60/15 и 18/16), члана 39. став 2. алинеја 13. Закона о локалној самоуправи („Службени гласник Републике Српске“, број: 97/16), члана 5. став 1. тачка б) Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број: 20/12) и члана 39. став 2. алинеја 14) Статута Града Бијељина („Службени гласник Града Бијељина“, број: 9/17), Скупштина Града Бијељина на \_\_\_\_сједници одржаној дана \_\_\_\_\_\_\_\_\_\_2019. године, донијела је

**О Д Л У К У**

**О НАЧИНУ И УСЛОВИМА ЈАВНЕ ПРОДАЈЕ НЕПОКРЕТНОСТИ**

**ОЗНАЧЕНИХ КАО К.П. 1044/3 И К.П. 1046/1 К.О. БИЈЕЉИНА СЕЛО**

Члан 1.

Под условима и на начин утврђен овом Одлуком спровешће се усменим јавним надметањем – лицитацијом (у даљем тексту: лицитација) продаја непокретности у својини Града Бијељина, означених као:

- **к.п. број 1044/3** зв. „Гојсовац“, у нарави њива 3. класе, површине 353 м2, уписана у лист непокретности број 2805 к.о. Бијељина Село, у којем је као посједник уписан Град Бијељина са дијелом 1/1, а што одговара грунтовној парцели означеној као к.п. број 1044/3 зв. „Гојсовац“, у нарави њива 3. класе, површине 353 м2, уписана у зк.ул. број 3104 к.о. Бијељина Село, у којем је Град Бијељина уписан са правом својине са дијелом 1/1,

**- к.п. број 1046/1,** у нарави њива 3. класе, површине 1599 м2, уписана у лист непокретности број 2805 к.о. Бијељина Село, у којем је као посједник уписан Град Бијељина са дијелом 1/1, а што одговара грунтовној парцели означеној као к.п. број 1046/1 зв. „Пучиљанско поље“, у нарави њива 3. класе, површине 1599 м2, уписана у зк.ул. број 3104 к.о. Бијељина Село, у којем је Град Бијељина уписан са правом својине са дијелом 1/1.

Члан 2.

Налазом ЈП „Дирекција за изградњу и развој града“ д.о.о. Бијељина број И-696/19 од 21.10.2019. године утврђено је да се предметне катастарске парцеле налазе у обухвату спроведбеног документа просторног уређења, Измјене Регулационог плана „Пучилска поља“ („Службени гласник општине Бијељина“, број: 14/11), те да се налазе у петој и шестој стамбено-пословној зони Града Бијељина. Планом просторне организације Измјене Регулационог плана „Пучилска поља“ („Службени гласник општине Бијељина“, број: 14/11) парцеле улазе у пословну зону „Б“ намјењену за изградњу пословних комерцијално услужних садржаја.

2.

На основу члана 9. и 10. Одлуке Скупштине Града Бијељина о висини вриједности непокретности по зонама на територији Града Бијељина на дан 31.12.2018. године („Службени гласник Града Бијељина“, број: 26/18), вриједност грађевинског земљишта у петој стамбено-пословној зони износи 22,10 КМ/м2, а у шестој 11,00 КМ/м2.

Налазом ЈП „Дирекција за изградњу и развој града“ д.о.о. Бијељина број И-696/19 од 21.10.2019. године утврђено је да:

- вриједност непокретности означене као к.п. 1044/3 износи 8,00 КМ/м2, што за површину од 353 м2 износи 2.824,00 КМ,

-вриједност непокретности означене као к.п. 1046/1 износи 8,00 КМ/м2, што за површину од 1599 м2 износи 12.792,00 КМ.

Укупна процјењена вриједност непокретности из члана 1. ове Одлуке износи 15.616,00 КМ.

Члан 3.

За учешће у поступку лицитације учесници су дужни уплатити на име кауције износ од 10% од почетне продајне цијене непокретности, с тим да тај износ не може бити мањи од 1.000,00 КМ и за:

* к.п. 1044/3 и 1046/1 к.о. Бијељина Село, кауција износи 1.561,60 КМ.

Уплата се врши на јединствен рачун трезора Града Бијељина број 555-001-00777777-70 прије почетка лицитационог поступка, а доказ о извршеној уплати доставља се Комисији.

Члан 4.

Продајну цијену наведених непокретности учесник лицитације, са којим ће се закључити уговор, обавезан је уплатити у року од 15 дана од дана потписивања уговора на жиро-рачун продавца, а предаја непокретности у посјед купцу извршиће се у року од 8 (осам) дана по уплати купопродајне цијене, о чему ће се сачинити записник.

Члан 5.

Поступак лицитације непокретности у својини Града Бијељина спровешће Комисија за спровођење јавног конкурса за продају, односно оптерећење правом грађења непокретности у својини Града Бијељина.

Оглас за продају непокретности из члана 1. Одлуке објавиће се у локалном листу „Семберске новине“, дневном листу ДО „Ослобођење“ Сарајево и на огласној табли Градске управе града Бијељина и на страницама званичне интернет презентације Града Бијељина .

3.

Члан 6.

Овлашћује се Градоначелник Града Бијељина да по завршетку лицитационог поступка са најповољнијим понуђачем закључи Уговор о купопродаји, а по прибављеном мишљењу Замјеника Правобраниоца Републике Српске са сједиштем у Бијељини.

Члан 7.

Трошкове израде Уговора о купопродаји у форми нотарске исправе као и трошкове провођења истог сноси купац.

Члан 8.

Ова Одлука ступа на снагу осмог дана од дана објављивања у „Службеном гласнику града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-/19 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 2019. године |  |  |
|  |  | Славиша Марковић |
|  |  |  |

**О Б Р А З Л О Ж Е Њ Е**

уз одлуку о начину и условима јавне продаје непокретности означених као к.п. број 1044/3 и к.п. број 1046/1 к.о. Бијељина Село

**ПРАВНИ ОСНОВ ЗА ДОНОШЕЊЕ ОДЛУКЕ**

У члану 348. Закона о стварним правима („Службени гласник Републике Српске“, број 124/08, 3/09 и 58/09 и 95/11), прописно је „*да непокретностима у својини Републике и јединица локалне самоуправе, и са правом грађења може се располагати само на основу јавног конкурса и уз накнаду утврђену по тржишној цијени, ако посебним законом није другачије одређено* ***(став 1)*** *; Правилник о поступку јавног конкурса из става 1. овог члана донијеће директор Републичке управе за геодетске и имовинско-правне послове у року од три мјесеца од ступања на снагу овог закона* ***(став 2).“***

Чланом 5. став 1. тачка б) Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број 20/12) је прописано да *„Одлуку о начину и условима продаје, односно оптерећења правом грађења непокретности у својини јединица локалне самоуправе доноси скупштина јединица локалне самоуправе на приједлог начелника општине, односно градоначелника града.“*

Чланом 39. став 2. алинеја 13. Закона о локалној самоуправи („Службени гласник Републике Српске“, број 97/16), и чланом 39. став 2. алинеја 13 Статута Града Бијељина („Службени гласник Града Бијељина“, број: 9/17) је прописано да Скупштина града доноси одлуке о прибављању, управљању и располагању имовином града.

**РАЗЛОЗИ ЗА ДОНОШЕЊЕ ОДЛУКЕ**

Дарко Делић из Бијељине, обратио се са захтјевом за рјешавање имовинско-правних односа на непокретностима означеним као к.п. 1044/3 и к.п. 1046/1 к.о. Бијељина Село, које су у власништву Града Бијељина, а које граниче са парцелом означеном као к.п. 1045/1 к.о. Бијељина Село, чији је он власник.

Налазом ЈП „ Дирекција за изградњу и развој града“ д.о.о. Бијељина број И-696/19 од 21.10.2019. године утврђено је да се предметне катастарске парцеле налазе у обухвату спроведбеног документа просторног уређења, Измјене Регулационог плана „Пучилска поља“ („Службени гласник општине Бијељина“, број 14/11), те да се налазе у петој и шестој стамбено-пословној зони Града Бијељина. Планом просторне организације Измјене Регулационог плана „Пучилска поља“ („Службени гласник општине Бијељина“, број 14/11) парцеле улазе у пословну зону „Б“ намјењену за изградњу пословних комерцијално услужних садржаја.

На основу члана 9. и 10. Одлуке Скупштине Града Бијељина о висини вриједности непокретности по зонама на територији Града Бијељина на дан 31.12.2018. године („Службени гласник Града Бијељина“, број 26/18), вриједност грађевинског земљишта у петој стамбено-пословној зони износи 22,10 КМ/м2, а у шестој 11,00 КМ/м2.

Налазом ЈП „ Дирекција за изградњу и развој града“ д.о.о. Бијељина број И-696/19 од 21.10.2019. године утврђено је да :

- вриједност непокретности означене као к.п. 1044/3 износи 8,00 КМ/м2, што за површину од 353 м2 износи 2.824,00 КМ,

-вриједност непокретности означене као к.п. 1046/1 износи 8,00 КМ/м2, што за површину од 1599 м2 износи 12.792,00 КМ.

Укупна процјењена вриједност непокретности из члана 1. ове Одлуке износи 15.616,00 КМ.

**ФИНАНСИЈСКА СРЕДСТВА**

За доношење ове Одлуке нису потребна финансијска средства.

**ОБРАЂИВАЧ:**

**ОДЈЕЉЕЊЕ ЗА СТАМБЕНО-КОМУНАЛНЕ ПОСЛОВЕ**

**И ЗАШТИТУ ЖИВОТНЕ СРЕДИНЕ**